Մեր ձեռքի տակ ունենք փաստաթղթեր, ըստ որոնց, երկու ինքնաթիռները գնելու ցանկություն են ունեցել «AerSale» կորպորացիան, որը մասնագիտացած է օդանավերի եւ ավիացիոն սարքավորումների վաճառքի, վարձակալության, տեխնիկական ծառայությունների մեջ, ինչպես նաեւ թուրքական «VEGA Aviation» ընկերությունը: Ըստ փաստաթղթերի՝ «AerSale»-ը 2 օդանավերի եւ մի քանի սարքերի (շարժիչներ, օժանդակ ուժային համակարգ) համար պատրաստ է եղել վճարել 4,6 մլն դոլար: Թուրքական կողմն առաջարկել է 3,25 մլն դոլար: Ավելի ուշ, սակայն, ռումինները փոխըմբռնման հուշագիր են կնքել «Արմենիա Էյրվեյզի» ղեկավար Առլեն Դավուդյանի հետ: Ըստ հուշագրի՝ 2 օդանավերն ու տեխնիկական մասերը գնահատվել են 5,48 մլն դոլար (առանց հարկերի եւ այլ ծախսերի):